Publication: Magyar Közlöny
Issue: MK-2001-51 (Year: 2001, Number: 51)
Era: 1990-2004
Section: 
Paragraph Index: 91

8. Cikk Az ENSZ saját és kisegítő személyzete elfogott vagy fogva tartott tagjai szabadon bocsátásának vagy átadásának kötelezettsége A fegyveres erők jogállásáról szóló megállapodás ellenkező rendelkezésének hiányában, ha az Egyesült Nemzetek saját vagy kisegítő személyzetének tagjait kötelességük teljesítése során elfogják vagy fogva tartják, azonosításuk után nem hallgathatók ki, és haladéktalanul szabadon kell őket bocsátani, illetve át kell őket adni az Egyesült Nemzeteknek vagy más megfelelő hatóságoknak. Szabadon bocsátásukig a személyzettel az egyetemesen elismert emberi jogi normáknak, valamint az 1949-es genfi egyezmények elveinek és szellemének megfelelően kell bánni.

Source: https://magyarkozlony.hu/hivatalos-lapok/677a33b0b89574fe8a2192ad7dd6671c142237d9/dokumentumok/ee5064e8c7cdbce01ab55753f90e48440ecfcd95/letoltes